钦定古今图书集成/理学汇编/学行典/第262卷 > 公孙永
## 钦定古今图书集成/理学汇编/学行典/第262卷 > 公孙永

按《晋书隐逸传》：“公孙永，字子阳，襄平人也。少而好学，
恬虚隐于平郭南山，不娶妻妾，非身所垦植，则不衣
食之。吟咏岩闲，欣然自得。年馀九十，操尚不亏。与公
孙凤俱被慕容𬀩征至邺。及见𬀩不拜，王公已下造
之，皆不与言。虽经隆冬盛暑，端然自若。一岁馀，诈狂，
𬀩送之平郭。后苻坚又将备礼征之，难其年耆路远”，
乃遣使者致问，未至而永亡。坚深悼之，谥曰“崇虚先
生。”